text: [{"text_idx": "#000004", "text": "Tungma\u0301lmur \u2013 ta\u0301 vit rokka\u00f0u 92 og 93"}, {"text_idx": "#000005", "text": "A\u0301 va\u0301ri 1992 og 1993 vo\u0301ru Tungma\u0301lmskonsertir i\u0301 Havn vi\u00f0 n\u00f8krum av bestu tungma\u0301lmsn\u00f8vnunum ta\u0301."}, {"text_idx": "#000006", "text": "Fyrst i\u0301 ni\u0301tia\u0301runum var ein spi\u0301randi tungma\u0301lmspallur i\u0301 F\u00f8royum. Chase vo\u0301ru nokk st\u00f8rsta navni\u00f0, i\u00f0 bert sp\u00e6ldi har\u00f0an rokk, men stutt eftir hetta komu fleiri bo\u0301lkar, i\u00f0 vo\u0301ru i\u0301 har\u00f0ara endanum. Bo\u0301lkar sum Panic, Utopia, Bad Habbit, Spector, Arrival, Revival, Superior, Saxony, Oblivion og MC-Ha\u0301r vo\u0301ru allir bo\u0301lkar, i\u00f0 avbjo\u0301\u00f0a\u00f0u bygdasligheitina og danskpoppin, i\u00f0 hev\u00f0i veri\u00f0 u\u0301tbreidd i\u0301 serliga f\u00f8royskum u\u0301tvarpi \u00f8ll 80 a\u0301rini. Men eisini a\u0301 konsertpallunum, har bo\u0301lkar neyvan framf\u00f8rdu uttan minst eitt lag hja\u0301 TOTO var a\u0301 sp\u00e6liskra\u0301nni."}, {"text_idx": "#000007", "text": "I\u0301 1992 vo\u0301ru vit fleiri to\u0301nleikarar, i\u00f0 hildu, at tungma\u0301lmsbo\u0301lkarnir vo\u0301ru ov illa umbo\u00f0a\u00f0ir a\u0301 konsertum. Ti\u0301 to\u0301ku vit stig til hasa konsertina. Allir bo\u0301lkarnir skuldu standa sum fyriskiparar, og so fingu vit Terja og F\u00f8stufressar at sp\u00e6la eisini, bara fyri at hava eitt trekkpla\u0301stur.So sto\u0301rt var a\u0301liti\u00f0 a\u0301 okkara konsept, kann man kanska siga. \ud83d\ude42"}, {"text_idx": "#000008", "text": "Avtalan vi\u00f0 Tejra og teir var, at teir fingu helvtina av yvirskotinum. Restina skuldu tungma\u0301lmsbo\u0301lkarnir deila, eisini lova\u00f0u F\u00f8stufressar at sp\u00e6la har\u00f0ari rokk, enn teir vanliga sp\u00e6ldu."}, {"text_idx": "#000009", "text": "Fyrsta konsertin var i\u0301 Badmintonh\u00f8llini og rigga\u00f0i v\u00e6l, a\u0301 tann ha\u0301tt at no\u0301gv fo\u0301lk var, at framf\u00f8rslurnar vo\u0301ru go\u0301\u00f0ar og lagi\u00f0 millum a\u0301sko\u00f0ararnar var gott. Men konsertin bar seg ikki, millum anna\u00f0 hvurvu pengar u\u0301r bilettkassanum, ta\u0301 onkur fo\u0301r at berjast i\u0301 gongini og koppa\u00f0i bor\u00f0i\u00f0 hja\u0301 biletts\u00f8luni. Hetta merkti so eingin fekk naka\u00f0 fyri framf\u00f8rslurnar. Allir bo\u0301lkarnir enda\u00f0u vi\u00f0 at skula gjalda nakrar hundra kro\u0301nir, hetta var ikki n\u00f8kur sto\u0301r upph\u00e6dd, og allir bo\u0301lkarnir uttan ein rinda\u00f0u gle\u00f0iliga."}, {"text_idx": "#000011", "text": "Konsertin bar seg sum sagt ikki, men vit vo\u0301ru no\u0301gv sum fegna\u00f0ust um hana, og ta\u0301 eg og Jo\u0301n Gaaseedal sa\u0301li komu inn i\u0301 FUT nevndina um sama mundi\u00f0, enda\u00f0i ta\u00f0 vi\u00f0, at FUT yvirto\u0301k verk\u00e6tlanina, og skipa\u00f0i fyri Tungma\u0301lmi 93. Hendan konsert var\u00f0 hildin i\u0301 I\u0301tro\u0301ttarh\u00f8llini a\u0301 Ha\u0301lsi, og gav eitt r\u00e6ttiliga fitt undirskot. Ta\u0301 eg seinni sama a\u0301r flutti av landinum, og konsertirnar ikki h\u00f8vdu bori\u00f0 seg fi\u0301ggjarliga, valdi FUT at lata konsepti\u00f0 doyggja. Ni\u00f0anfyri si\u0301ggjast myndir fra\u0301 ba\u0301\u00f0um Tungma\u0301lmur konsertunum."}, {"text_idx": "#000012", "text": "Luttakandi bo\u0301lkar a\u0301 Tungma\u0301lmi 92"}]